ആനി, ഫ്രാങ്ക് ബട്ട്ലർ എന്നിവർ സിൻസിനാറ്റിയിൽ ഒരുകാലത്തു താമസിച്ചിരുന്നു. ഓക്‌ലിയും, ഫ്രാങ്കും ഒരുമിച്ച് ഷൂട്ടിംഗ് ഷോകൾ അവതരിപ്പിക്കുന്ന കാലത്ത്  അവൾ സ്വീകരിച്ച അരങ്ങിലെ പേരായ ഓക്‌ലിയെന്നത് അവർ താമസിച്ചിരുന്നു നഗരത്തിന്റെ അയൽപ്രദേശമായ ഓക്‌ലിയിൽനിന്നു കടംകൊണ്ടതാകാമെന്നു കരുതപ്പെടുന്നു. ചിലയാളുകൾ വിശ്വസിക്കുന്നത് അവൾ ഒരു ബാലികയായിരുന്നകാലത്ത് ട്രെയിൻ ടിക്കറ്റിനുള്ള പണം കൊടുത്ത സഹായിച്ച ആളുടെ പേരായിരിക്കാം അവൾ സ്വീകരിച്ചതെന്നാണ്.

1885 ൽ അവർ ബഫലോ ബില്ലിന്റെ വൈൽഡ് വെസ്റ്റ് പ്രദർശന സംഘത്തിൽ ചേർന്നു. അഞ്ച് അടി മാത്രം ഉയരമുണ്ടായിരുന്ന ഓക്‌ലിക്ക് സഹപ്രവർത്തകനായിരുന്ന സിറ്റിംഗ് ബുൾ “ലിറ്റിൽ ഷുവർ ഷോട്ട്” എന്നർത്ഥം വരുന്ന "വതന്യ സിസില്ല" എന്ന വിളിപ്പേരു നൽകുകയും ഇത് പരസ്യങ്ങളിൽ ഉപയോഗിക്കപ്പെടുകയും ചെയ്തു.

ബഫലോ ബിൽ ഷോയിലെ അവരുടെ ആദ്യ പ്രകടനങ്ങളിൽ, ഓക്‌ലിക്ക് അപ്രതീക്ഷിതമായി റൈഫിൽ ഷാർപ്പ് ഷൂട്ടർ ലില്ലിയൻ സ്മിത്തിൽനിന്നു പ്രക്ഷുബ്‌ധമായ ഒരു തൊഴിൽപരമായ സ്‌പർദ്ധ നേരിടേണ്ടിവന്നിരുന്നു. സ്മിത്ത് ഓക്ലിയേക്കാൾ ഏകദേശം പതിനൊന്നു വയസിന് ഇളയ ആളായിരുന്നു. അക്കാലത്ത് ഏകദേശം 15 വയസുമാത്രം പ്രായമുള്ള സ്മിത്ത് 1886 ലാണ് ഈ ഷോയിൽ ചേർന്നത്. സ്മിത്തിന്റെ പത്ര വാർത്താ കവറേജ് അവളുടേതിന് അനുകൂലമാണെന്ന പ്രാഥമിക കാരണമായിരിക്കാം പിൽക്കാലത്ത് തന്റെ ശരിയായ പ്രായത്തിൽ വ്യത്യാസം വരുത്തിക്കാണിക്കാൻ ഓക്ക്ലി ശ്രമിച്ചതെന്നു വേണം കരുതുവാൻ. ഓക്ക്ലി താൽക്കാലികമായി ബഫലോ ബിൽ ഷോയിൽ നിന്ന് വിട്ടുനിൽക്കുകയും രണ്ടു വർഷത്തിനു ശേഷം സ്മിത്തിന്റെ വിരമിക്കലിനുശേഷം 1889 ലെ പാരിസ് എക്സ്പോസിഷനുവേണ്ടി തിരികെയെത്തുകയും ചെയ്തു. മൂന്നു വർഷത്തെ ഈ പര്യടന യാത്ര ഓക്ക്ലിക്ക് അമേരിക്കയിലെ ആദ്യ വനിതാ താരമെന്ന തന്റെ വിശേഷണത്തെ ഊട്ടിയുറപ്പിക്കുന്നതിനു കാരണമായി. "ബഫലോ ബിൽ" കോഡി ഒഴികെയുള്ള മറ്റേതൊരു താരത്തേക്കാളും വരുമാനം അവർ ഷോയിൽനിന്നു നേടിയിരുന്നു. അധിക വരുമാനത്തിനായി അവൾ മറ്റുള്ള അനേകം പരിപാടികളിലും പങ്കെടുത്തിരുന്നു.

ആനി ഓക്‌ലിയും ബട്ട്ളറും ചേർന്നു നടത്തിയ ഷൂട്ടിങ് അഭ്യാസ പ്രകടനങ്ങൾ അമേരിക്കയിലെമ്പാടുമുള്ള ജനങ്ങൾ ആവേശത്തോടെ സ്വീകരിച്ചു. ഒരേ സമയത്ത് മുകളിലേക്കെറിയുന്ന ആറു പന്തുകൾ സൂക്ഷ്മതയോടെ വെടിവച്ചിടാൻ ആനിക്കല്ലാതെ മറ്റാർക്കും കഴിയുമായിരുന്നില്ല. വമ്പൻ ഷോ കമ്പനികൾ യൂറോപ്പിലെമ്പാടും സംഘടിപ്പിച്ച ആനിയുടെ പ്രകടനങ്ങൾ കാണാൻ ബ്രിട്ടിഷ് രാജ്ഞി അടക്കം പതിനായിരങ്ങൾ പങ്കെടുത്തു. ഇറ്റലിയിലെ രാജാവ് ഉംബർട്ടോ ഒന്നാമൻ, ഫ്രാൻസിലെ പ്രസിഡന്റ് മേരി ഫ്രാൻകോയിസ് സാദി കാർനോട്ട് തുടങ്ങിയവരുടേയും മറ്റ് ഉന്നത ഭരണാധികാരികളുടേയും മുന്നിൽ ആനി തന്റെ പ്രകടനം കാഴ്ച്ചവച്ചിരുന്നു. പുതുതായി കിരീടധാരിയായ ജർമ്മൻ കെയ്സർ വിൽഹെം രണ്ടാമൻ നടത്തിയ അഭ്യർത്ഥനപ്രകാരം അദ്ദേഹത്തിന്റെ വിരലിനിടയിലെ ഒരു സിഗററ്റിന്റെ അറ്റത്തുള്ള ചാരത്തിലേയ്ക്ക് ഓക്‌ലി കൃത്യമായി നിറയൊഴിച്ചു തന്റെ കഴിവു പ്രകടിപ്പിച്ചിരുന്നു.

1892 മുതൽ 1904 വരെയുള്ള കാലത്ത ഓക്‌ലിയും ബട്ട്ലറും ന്യൂ ജേഴ്സിയിലെ നട്ട്ലിയിൽ താമസമാക്കിയിരുന്നു.

യു.എസ്. സായുധസേനക്കുവേണ്ടി യുദ്ധ പ്രവർത്തനങ്ങളിൽ സ്ത്രീകളുടെ സേവനത്തെ ഉപയോഗപ്പെടുത്താനുള്ള പ്രവർത്തനത്തെ ഓക്‌ലി പ്രോത്സാഹിപ്പിച്ചിരുന്നു. സ്വന്തമായ ആയുധങ്ങൾ വെടിക്കോപ്പുകൾ സഹിതം ഉന്നം പിഴക്കാതെ വെടിവയ്ക്കുന്ന 50 വനിതകളടങ്ങിയ ഒരു സംഘത്തെ സ്പെയിനുമായി യുദ്ധം ചെയ്യാനുള്ള സർക്കാർ സേനയിലേയ്ക്ക് വാഗ്ദാനം ചെയ്യുന്ന ഒരു കത്ത് 1898 ഏപ്രിൽ 5 ന് അവർ പ്രസിഡന്റ് വില്യം മക്കിൻലിക്ക് എഴുതിയിരുന്നു

സ്പാനിഷ് അമേരിക്കൻ യുദ്ധം തുടങ്ങിയിരുന്നുവെങ്കിലും ഓക്ക്ലിയുടെ വാഗ്ദാനം സ്വീകരിക്കപ്പെട്ടില്ല. എന്നാൽ, തിയോഡോർ റൂസ്വെൽറ്റ്, തന്റെ സന്നദ്ധഭടന്മാരടങ്ങിയ കുതിരപ്പടയ്ക്ക്  ഓക്‌ലി പ്രധാന താരമായിരന്ന  "ബഫലോ ബില്ലിന്റെ വൈൽഡ് വെസ്റ്റ്, കോൺഗ്രസ് ഓഫ് റഫ് റൈഡേഴ്സ് ഓഫ് ദി വേൾഡ്" എന്നിവയുടെ പേരിനെ  ആസ്പദമാക്കി "റഫ് റൈഡേഴ്സ്" എന്ന് പേരു നൽകിയിരുന്നു.

1901 ൽ മക്കിൻലി ഒരു കൊലപാതക ശ്രമത്തിൽ വെടിയേറ്റു ഗുരുതരമായി പരിക്കേറ്റ അതേവർഷം തന്നെ ഓക്‌ലിക്കും ഒരു ട്രെയിൻ അപകടത്തിൽ ഗുരുതരമായി പരിക്കേറ്റുവെങ്കിലും താൽക്കാലികമായ പക്ഷാഘാതത്തിനും നട്ടെല്ലിലെ അഞ്ച് ശസ്ത്രക്രിയകൾക്കും ശേഷം അവർ സാധാരണ ജീവതത്തിലേക്കു തിരിച്ചെത്തി. അവർ ബഫലോ ബിൽ പരിപാടിയിൽനിന്നു വിരമിക്കുകയും 1902 ൽ അവർക്കുവേണ്ടി മാത്രം എഴുതപ്പെട്ട “ദ വെസ്റ്റേൺ ഗേൾ” എന്ന നാടകത്തിലെ കഥാപാത്രത്തെ അവതരിപ്പിച്ചുകൊണ്ട് ക്ലേശരഹിതവും നികുതി കുറഞ്ഞതുമായ അഭിനയരംഗം തൊഴിലായി സ്വീകരിച്ചു. ഒരു കൂട്ടം കുറ്റവാളികളെ ഒരു പിസ്റ്റൽ, റൈഫിൾ, കയർ എന്നിവയുപയോഗിച്ച് അതിസാമർത്ഥ്യത്തോടെ നേരിടുന്ന നാൻസി ബെറിയുടെ വേഷം ഓക്ലി ഈ നാടകത്തിൽ അവതരിപ്പിച്ചു. 

സ്ത്രീകളുടെ കരുത്തിന്റെ പര്യായമായി മാറിയ ആനി ആയിരക്കണക്കിന് സ്ത്രീകളെ ഷൂട്ടിങ് അഭ്യസിപ്പിച്ചു.1894 നവംബർ 1 നു തോമസ് ആൽവാ എഡിസൺ നിർമിച്ച മൂവി ക്യാമറ ഉപയോഗിച്ച് ആദ്യം ഷൂട്ട് ചെയ്തത് ആനിയുടെ പ്രകടനമാണ് .

ഒരു വനിത തോക്കുപയോഗിക്കേണ്ടത് എങ്ങനെയെന്ന് അറിഞ്ഞിരിക്കേണ്ടത് വളരെ നിർണായകമായിരുന്നുവെന്ന് വിശ്വസിച്ചിരുന്ന അവർ അതു ശാരീരികവും മാനസികവുമായ ഒരു വ്യായാമത്തിനുപരി, വനിതകൾക്കു സ്വയം പ്രതിരോധിക്കാനും ഇത് അത്യന്താപേക്ഷിതമാണെന്ന ഓക്ലി ശക്തമായി വിശ്വസിച്ചിരുന്നു. കുട്ടികളെ എങ്ങനെ കൈകാര്യം ചെയ്യണമെന്ന് ഒരു വനിതയ്ക്ക് അറിയാവുന്നതെങ്ങനെയോ അതുപോലെ തോക്കുകളും സ്വാഭാവികമായി എങ്ങനെ കൈകാര്യം ചെയ്യണമെന്ന് ഓരോ വനിതയും അറിഞ്ഞിരിക്കേണ്ടതാണെന്നു ഞാൻ ആഗ്രഹിക്കുന്നു. "

ദ ലിറ്റിൽ ഷുവർ ഷോട്ട ഓഫ് ദ വൈൽഡ് വെസറ്റ്  (ആനി ഓക്‌ലി)
ലോക പ്രശസ്തി
അപകീർത്തി കേസുകൾ
ആദ്യ കാലജീവിതം